Flumen Coloratum
Vide etiam paginam discretivam: Coloratum (discretiva). Vide etiam paginam discretivam: Flumen Rubrum. Flumen Coloratum seu Rubrum (Anglice Colorado River ex Hispanico rio Colorado) est flumen in meridiana occidentique Civitatum Foederatarum parte, et in boreali occidentique Mexici parte situm, circiter 2330 chiliometra longum, ex Montibus Saxosis in civitate homonyma ortum. Fluvii ostium in Sinu Californiae patet, sed tam valde fluminis aquas agricolae Californiae ad agros irrigandos hauriunt ut flumen penitus exhaustum sit priusquam ad ostium attingit. Area ex qua aqua Colorati Fluminis adfluit est 629 100 chiliometra quadrata; moles decussis 113 m³/s aritudine usque ad 28 000 m³/s alluvione forte. Vis fluminis valdius erat priusquam agricolae eius aquis inrigando usi sunt.